ଉତ୍ତର ମଧ୍ୟ ପ୍ରଦେଶର ବିଖଣ୍ଡିତ ଓ କ୍ଷୟପ୍ରାପ୍ତ ଜଙ୍ଗଲ ମଧ୍ୟରେ କେବଳ ପନ୍ନା ଜାତୀୟ ଉଦ୍ୟାନ ଓ ଏହାକୁ ଘେରି ରହିଥିବା ଉତ୍ତର ଓ ଦକ୍ଷିଣ ପନ୍ନା ଅଞ୍ଚଳର ଜଙ୍ଗଲ ହିଁ ଏକମାତ୍ର ଅବଶିଷ୍ଟ ବଡ଼ ଜଙ୍ଗଲ । ଦକ୍ଷିଣ ଭାରତର କେପ୍ କୋମୋରିନ୍‍ଠାରୁ ଆରମ୍ଭ ହୋଇଥିବା କ୍ରାନ୍ତୀୟ ଓ ଉପ-କ୍ରାନ୍ତୀୟ ଶୁଷ୍କ ଓ ଓସାରିଆ ପତ୍ରବିଶିଷ୍ଟ ଜଙ୍ଗଲ ଏବଂ ଉତ୍ତର ଗାଙ୍ଗେୟ ସମତଳ ଭୂମିର ଆର୍ଦ୍ର ପର୍ଣ୍ଣମୋଚୀ ଜଙ୍ଗଲ ପନ୍ନାଠାରେ ମିଳିତ ହେଇଛନ୍ତି । 

ପନ୍ନା ଜଙ୍ଗଲ କେନ୍ଦ୍ରୀୟ ଭାରତର ପ୍ରାକୃତିକ ଶାଗୁଆନ ଜଙ୍ଗଲର ଉତ୍ତରତମ ଓ ପ୍ରାକୃତିକ କର୍ଧାଇ (Anogeissus pendula) ଜଙ୍ଗଲର ପୂର୍ବତମ ସୀମା । 

କେନ୍ ନଦୀ ପନ୍ନା ଜାତୀୟ ଉଦ୍ୟାନ ମଧ୍ୟ ଦେଇ ଉତ୍ତର-ପୂର୍ବ ଦିଗକୁ ପ୍ରାୟ ୭୨ କିଲୋମିଟର୍ ବହିଯାଇଛି । କେନ୍ ଥଣ୍ଟିଆ କୁମ୍ଭୀର ଅଭୟାରଣ୍ୟ ଓ ପନ୍ନା ଜାତୀୟ ଉଦ୍ୟାନକୁ ମିଶାଇ ପ୍ରାୟ ୪୦୬ ବର୍ଗ କିଲୋମିଟର୍ ଅଞ୍ଚଳ କେନ୍ ନଦୀ ଅବବାହିକାରେ ରହିଛି ।

କେନ୍ ବେଟ୍‍ୱା ନଦୀସଂଯୋଜନ ପ୍ରକଳ୍ପର ସମ୍ଭାବ୍ୟ କୁପ୍ରଭାବ
ବ୍ୟାଘ୍ର ଅଭୟାରଣ୍ୟ
ଜଙ୍ଗଲ ଓ ଜୀବଜଗତ
ବନ୍ୟଜନ୍ତୁ